ועדת הכספים, כנסת 17, פרוטוקול מספר 165, 2006-08-28 11:00

יעקב ליצמן: פניה 111.

נציג האוצר: זה שינוי פנימי בתקציב הפיתוח של משרד האוצר, מיועד לתקצב שתי תוכניות מחשוב של אגף שוק ההון ומחשוב היחידה להסכמי עבודה ושכר.

יעקב ליצמן: מי בעד 111?

יעקב ליצמן: ירים את ידו.

טמיר כהן: 5.

יעקב ליצמן: מי נגד?

יעקב ליצמן: טוב.

יעקב ליצמן: לא אושר.

יעקב ליצמן: פנייה 111 – לא אושר.

נציג האוצר: 159, 160 – ההפחתה האחידה שבוצעה בתחילת השנה, בוצעה ממספר תקנות, פה מחזירים את התקנות, אז זה פיזור.

יעקב ליצמן: מי בעד 159, 160?

יעקב ליצמן: ירים את ידו.

יעקב ליצמן: מי נגד?

יעקב ליצמן: פניות 159, 160 – לא אושרו.

יעקב ליצמן: רוויזיה.

יעקב ליצמן: 178.

יעקב ליצמן: משרד הבינוי והשיכון.

רפרנט משרד הבינוי והשיכון: שינויים פנימיים בתקציב הסיוע של משרד הבינוי והשיכון, בהתאם לביצוע הפנימי במהלך השנה.

רפרנט משרד הבינוי והשיכון: אנחנו עושים תמיד את ההתאמות, כך שלא יהיה חוסר באף אחד מהסעיפים.

רפרנט משרד הבינוי והשיכון: אין פה קיצוץ.

יעקב ליצמן: האם אדוני יכול להגיד מה הביצוע במשרד השיכון?

רפרנט משרד הבינוי והשיכון: לא כרגע.

רפרנט משרד הבינוי והשיכון: פשוט יש שם עודף בשלב זה ובסעיפים אחרים יש חוסר.

יעקב ליצמן: זה שכר דירה בדיור הציבורי.

יעקב ליצמן: אני מציע לחברי הכנסת לחשוב על זה, אני חושב שזה דיור ציבורי.

יעקב ליצמן: מי בעד 178?

יעקב ליצמן: ירים את ידו.

יעקב ליצמן: מי נגד?

יעקב ליצמן: מי נמנע?

יעקב ליצמן: פנייה 178 – אושרה.

יעקב ליצמן: אושר, תודה רבה.

יעקב ליצמן: 191 – עמיגור.

רן כהן: מדובר בהעברה של 55 מיליון שקלים לעמיגור מבלי שזה מוסיף דירה אחת לדיור הציבורי למדינת ישראל.

רן כהן: זה פרי הסכם שערורייתי שהיה עליו דוח ביקורת נוקב, קטלני, של מבקר המדינה שבזמנו נעשה.

רן כהן: אסור להעביר לשם שקל אחד.

שי חרמש: תקשיבו רגע אחד לעניין מקצועי.

שי חרמש: מה שחבר הכנסת רן כהן אומר יכול להישמע מאוד יפה, פה זה לא עומד למבחן משפטי, אין שום סיכוי לעשות.

שי חרמש: ..

שי חרמש: ניסו לעשות את זה, מר בנימין נתניהו שחרר את זה.

ראובן ריבלין: אנחנו מאמינים לרן כהן.

שי חרמש: אני יודע.

יעקב ליצמן: אולי אדוני יסביר לי למה הורידו 50 מיליון שקל ממוסדות ציבור?

שי חרמש: הבעיה היא לא בהעברה, הבעיה היא במקור ההעברה.

שי חרמש: בהסכם שנחתם נאמר במפורש שהמקור הכספי למימון רכישת הדיור הציבורי, מר רן כהן, יהיה מקרן הדיור הציבורי כשמוכרים דירות במשרד השיכון.

שי חרמש: מה שעשו פה כרגע זה ששדדו את כבשת הרש, הורידו את ברודט, לקחו את ברודט, לקחו את הבנייה הכפרית לממן רכש דירות.

ניסן סלומינסקי: שלוש סיבות למה להצביע נגד ואחר כך גם סיבה רביעית.

ניסן סלומינסקי: סיבה אחת כי ההסכם הוא גרוע מאוד.

ניסן סלומינסקי: הסיבה השנייה, כי זה בא על חשבון דברים שאנחנו רוצים.

ניסן סלומינסקי: סיבה שלישית, היום במצב של היום מותר לסוכנות קצת, איך אומרים, להמתין, יש צרכים למדינה היום הרבה יותר דחופים מאשר הסוכנות, היא מספיק שמנה, מותר לה לחכות, לכן אין שום סיבה שנאשר את זה היום.

ניסן סלומינסקי: והסיבה האחרונה זה באמת שהגיע הזמן שהקואליציה תתחיל להתפשר.

יעקב ליצמן: מי בעד 191?

יעקב ליצמן: ירים את ידו.

יעקב ליצמן: אתה רוצה להסביר משהו?

רפרנט משרד הבינוי והשיכון: בשנת 2004 היינו אמורים להתחיל את ההסכם, להתחיל לשלם בהתאם להסכם.

רפרנט משרד הבינוי והשיכון: הרי ההסכם נחתם ב-99' וכל מה שאמרתם על ההסכם לפחות בחלקו נכון.

רפרנט משרד הבינוי והשיכון: ההסכם הוא לא הטוב ביותר שיצא תחת ידה של הממשלה הזו.

רפרנט משרד הבינוי והשיכון: הוא הסכם יקר והלוואי ולא היינו צריכים לשלם 2 מיליארד שקלים, אבל צריך לזכור, חבר הכנסת רן כהן ואת זה אתה זוכר, שב-99' יצאנו במבצעי המכר, המטרה היתה להעביר דירות לדיירים.

רפרנט משרד הבינוי והשיכון: המטרה היתה חיובית.

רפרנט משרד הבינוי והשיכון: רבע דירות היו בידי עמידר, היו שם 70 או 80 אלף דירות ושם הדירות היו בבעלות מדינה ולכן כשמכרנו את הדירות וסבסדנו את העלות בעד 85%, לא היתה לנו שום בעיה, כי המדינה ויתרה על הכנסות, על נכסים שלה.

רפרנט משרד הבינוי והשיכון: במקרה של עמיגור נוצרה בעיה.

רפרנט משרד הבינוי והשיכון: למה בעיה?

רפרנט משרד הבינוי והשיכון: כי הנכס היה בידי עמיגור.

רפרנט משרד הבינוי והשיכון: באה עמיגור ואמרה 'זה שהממשלה רוצה למכור לדיירים, זה בסדר, אבל למה מכיסי?'.

רפרנט משרד הבינוי והשיכון: ולכן היה לחץ גדול וכדי לא ליצור אפליה בין הדיירים מעמיגור לדיירי עמידר, הלכנו להסכם היקר הזה.

רפרנט משרד הבינוי והשיכון: עכשיו אפשר לעצור את זה.

רפרנט משרד הבינוי והשיכון: אנחנו ניסינו לעצור את זה ב-2004---

ראובן ריבלין: אנחנו צריכים לאשר את זה?

רפרנט משרד הבינוי והשיכון: כן.

ראובן ריבלין: אז צריכים להצביע נגד, לאשר או לא.

יעקב ליצמן: רבותיי, מי בעד 191?

יעקב ליצמן: ירים את ידו.

יעקב ליצמן: מי נגד?

יעקב ליצמן: מי נמנע?

יעקב ליצמן: פנייה 191 – לא אושרה.

יעקב ליצמן: אמנון?

יעקב ליצמן: רוויזיה? לא.

יעקב ליצמן: 192- אזור תעשייה נעם.

רן כהן: את זה צריך להעביר.

יעקב ליצמן: יש מישהו מהתעשייה?

יעקב ליצמן: לא. 195.

יעקב ליצמן: רכבת קלה.

רן כהן: 192 אנחנו מאשרים, צריך לאשר.

רן כהן: זה אזור התעשייה לוד.

יעקב ליצמן: לא הבאתי להצבעה, כי אין נציג כאן.

יעקב ליצמן: מי שיודע מה המדובר, שיסביר לי, אני לא יודע על מה מדובר.

ראובן ריבלין: זה בתוך המשרד עצמו, מאזורי פיתוח תעשייה שלא התקדמו לאזורי פיתוח שהתקדמו.

יעקב ליצמן: חבר הכנסת ריבלין, אני חייב להגיד, יש תחומים ויש נושאים שהם ביטחון, משטרה, תאונות דרכים, רווחה... אני חושב שנכון בסעיף הזה שיבוא פקיד האוצר ויסביר לנו, עם כל הכבוד, לא.

יעקב ליצמן: 195, פרויקט הרכבת הקלה בירושלים.

נציג האוצר: הפנייה נועדה לתקצב הרשאה להתחייב בגובה 8 מיליון שקלים, בעקבות גילוי של עתיקות בתוואי הרכבת הקלה והצורך בביצוע חפירות על ידי רשות העתיקות.

יעקב ליצמן: האם, אדוני, זאת אומרת שהורידו מתל אביב לירושלים?

ראובן ריבלין: כן.

יעקב ליצמן: מטרופולין תל אביב הורידו מיליון שקלים.

גדעון סער: על חשבון תל אביב?

גדעון סער: זו הרכבת הקלה, זה הפרויקט התעבורתי הכי חשוב בגוש דן.

גדעון סער: הוא לא מתקדם אתה יודע כמה שנים הוא לא מתקדם?

גדעון סער: זה דבר חמור.

גדעון סער: זו טעות חמורה ופגיעה בכל תושבי גוש דן.

ראובן ריבלין: כל אחד חייב להצביע לפי מצפונו.

יעקב ליצמן: מי בעד 195?

יעקב ליצמן: ירים את ידו.

יעקב ליצמן: מי נגד?

יעקב ליצמן: מי נמנע?

יעקב ליצמן: פנייה 195 – אושרה.

סמדר אלחנני: אני מבקשת להעיר משהו לגבי הרכבת הקלה.

סמדר אלחנני: הרכבת הקלה בירושלים קיבלה ביקורת די חריפה לגבי הכדאיות הכלכלית שלה, מטעם מבקר המדינה ובדיקות אחרות.

סמדר אלחנני: הנתונים לא היו ברורים שהרכבת הקלה בירושלים היא כדאית כלכלית.

סמדר אלחנני: כשרואים פה את תוספת ההוצאה לגבי, למשל, מציאת אתרי עתיקות, גם זה משנה את חישוב הכדאיות הכלכלית.

יעקב ליצמן: רוויזיה מנציג האוצר.

שלי יחימוביץ': אני מבקשת.

רן כהן: תעשה הצבעה על הרוויזיה, הוא ביקש.

גדעון סער: למה?

גדעון סער: כל הרוויזיות לא הצביעו, רק על הרוויזיה הזאת אתה רוצה להצביע?

יעקב ליצמן: זו זכותו של היושב ראש.

גדעון סער: סליחה, נו באמת, מה זה פה?

יעקב ליצמן: אני אשכנע את מר גדעון סער ואת גב' שלי יחימוביץ שיביאו את הרוויזיות לאוצר.

יעקב ליצמן: אני אדבר איתם.

יעקב ליצמן: 202, 204.

יעקב ליצמן: חקלאות, יש מישהו?

רפרנטית חקלאות: הפנייה מיועדת להעביר מיליון ו-300 אלף שקלים לציוד דיג ולהדברות, מסעיף 32 ל-33.

יעקב ליצמן: מי בעד 202 ובעד 203?

יעקב ליצמן: ירים את ידו?

יעקב ליצמן: מי נגד?

יעקב ליצמן: הפניות 202, 203 – אושרו.

יעקב ליצמן: 204 - אחזקת מלאי חירום של חיטה.

יעקב ליצמן: אולי יהיה אוכל למלחמה.

רפרנטית חקלאות: כל שלוש שנים יוצאים למכרז.

רפרנטית חקלאות: יש שלושה מכרזים, השנה יצאו לשני מכרזים שהסך הוא 69 מיליון שקלים וזה לאחזקת מלאי חירום של חיטה.

יעקב ליצמן: מי בעד 204?

יעקב ליצמן: ירים את ידו.

יעקב ליצמן: מי נגד?

יעקב ליצמן: אושר.

יעקב ליצמן: פנייה 204 – אושרה.

יעקב ליצמן: 207?

יעקב ליצמן: נציג משרד התעשייה, המסחר והתחבורה לא נמצא.

יעקב ליצמן: 209 – 210 – תשתית כבישים עירוניים.

יעקב ליצמן: יש תחבורה?

נציג התחבורה: זה 35 מיליון שקלים.

נציג התחבורה: הפנייה נועדה להעביר 35 מיליון שקלים לתקציב פרויקטים עירוניים במשרד התחבורה.

יעקב ליצמן: מי בעד 209-210?

יעקב ליצמן: ירים את ידו.

יעקב ליצמן: מי נגד?

יעקב ליצמן: מי נמנע?

יעקב ליצמן: אושר.

יעקב ליצמן: פניות 209, 210 – אושרו.

יעקב ליצמן: 219 - משרד השיכון?

נציג משרד הבינוי והשיכון: תוספת לעולים חדשים.

ראובן ריבלין: פיצוי לחסרי דירה עולים חדשים.

רפרנט משרד הבינוי והשיכון: גם כאן שינוי פנימי בתקציב ההרשאה של משרד הבינוי והשיכון בהתאם לאומדנים של הביצוע.

רפרנט משרד הבינוי והשיכון: שינוי פנימי.

אמנון כהן: דירות מה?

אמנון כהן: נר?

אמנון כהן: מה זה בדיוק?

יעקב ליצמן: סיוע לוותיקים חסרי דירה.

יעקב ליצמן: רבותיי, מי בעד 219?

יעקב ליצמן: ירים את ידו.

יעקב ליצמן: מי נגד?

יעקב ליצמן: אושר.

יעקב ליצמן: פנייה 219 – אושרה.

יעקב ליצמן: 220 – הקמת יישובי הקבע.

יעקב ליצמן: מישהו מסביר?

נציג משרד הבינוי והשיכון: בהתאם להחלטת ממשלה מוקמים 4 צוותי הקמה לחיזוק גושי התיישבות בניצן, בחלוציות, בלכיש וביד בנימין.

נציג משרד הבינוי והשיכון: בכל צוות הקמה כזה ימונה מנהל ומזכירה וכולי וזאת עלות ההקמה.

נציג משרד הבינוי והשיכון: גושי ההתיישבות הללו אמורים לקלוט מפונים ביישובי הקבע.

יעקב ליצמן: מי בעד 220?

יעקב ליצמן: ירים את ידו.

יעקב ליצמן: מי נגד?

יעקב ליצמן: אושר.

יעקב ליצמן: פנייה 220 – אושרה.

רפרנט משרד הבינוי והשיכון: 221 - התאמות פנימיות בסעיף 70, בהרשאה להתחייב של משרד הבינוי והשיכון.

ראובן ריבלין: האם מורידים במעלה אדומים?

רפרנט משרד השיכון: במעלה אדומים זה משק כספי סגור שבשלב מסוים, אחרי שמשווקים את יחידות הדיור, גובים הוצאות פיתוח.

רפרנט משרד השיכון: חלק מהוצאות הפיתוח זה בגין תכנון שביצעו כמה שנים קודם ולכן מחזירים את זה לסעיף התכנון.

יעקב ליצמן: מי בעד 221?

יעקב ליצמן: ירים את ידו.

יעקב ליצמן: מי נגד?

יעקב ליצמן: אושר.

יעקב ליצמן: פנייה 221 – אושרה.

יעקב ליצמן: 230 – סיוע מלגות למדענים עולים.

רפרנט משרד הקליטה: מדובר ב-2 מיליון שקלים שמועברים מתקנה אחת לתקנה שנייה של המשרד לקליטת עלייה והכסף מיועד לסיוע במלגות למדענים עולים.

יעקב ליצמן: מצביעים?

יעקב ליצמן: מי בעד 230?

יעקב ליצמן: ירים את ידו.

יעקב ליצמן: מי נגד?

יעקב ליצמן: אושר.

יעקב ליצמן: פנייה 230 – אושרה.

יעקב ליצמן: 231 – משרד התעשייה, המסחר והתעסוקה – לא נמצא.

יעקב ליצמן: 233 – שוב, נציג משרד התעשייה, המסחר והתעסוקה לא נמצא.

יעקב ליצמן: 234-5-6 – איכות הסביבה.

יעקב ליצמן: לא נמצא.

שי חרמש: אתה בטוח שאתה צריך אותם?

שי חרמש: זה רמת חובב.

יעקב ליצמן: 237 - חטיבת ההתיישבות.

רפרנטית משרד  החקלאות: הפנייה מיועדת להחליק את הקיצוץ הרוחבי שהיה באישור תקציב 2006.

רפרנטית משרד  החקלאות: מה שקרה זה שקיצצו בשתי תקנות בגולן ובגליל, עכשיו מפזרים את זה למחוזות האחרים.

יעקב ליצמן: מי בעד 237?

יעקב ליצמן: ירים את ידו.

יעקב ליצמן: מי נגד?

יעקב ליצמן: אושר.

יעקב ליצמן: פנייה 237 – אושרה.

יעקב ליצמן: 240 – חקלאות.

רפרנטית משרד החקלאות: משרד החקלאות במהלך ההתייעלות שלו, מכר את חוות עכו ובתמורה שהוא קיבל, 5 מיליון שקלים, הוא בונה את מחוז גלבוע.

שלי יחימוביץ': מה זה בונה את המחוז גלבוע?

שלי יחימוביץ': את בניין המחוז?

נציגת משרד החקלאות: הוא מחליף נכס, המטרה היא התייעלות.

יעקב ליצמן: מי בעד 240?

יעקב ליצמן: ירים את ידו.

יעקב ליצמן: מי נגד?

יעקב ליצמן: אושר.

יעקב ליצמן: פנייה 240 – אושרה.

יעקב ליצמן: 224 – משרד הפנים, ביוב.

נציגת משרד הפנים: הפנייה התקציבית נועדה להעביר 3.5 מיליון שקלים להשמת כוח אדם ביחידת הממונה על התאגידים במינהל המים במשרד הפנים.

יעקב ליצמן: זה 224 עד 226.

רפרנטית משרד הפנים: זה עניין היסטורי.

רפרנטית משרד הפנים: העובדים שם מועסקים באמצעות חברת כוח אדם.

רפרנטית משרד הפנים: אנחנו היום פועלים כדי לקלוט את העובדים כעובדי מדינה, אבל עד שהתהליך הזה יסתיים, צריך להאריך בשנה את ההעסקה.

רפרנטית משרד הפנים: צריך להקים צוותים, לתת תיאור משרות, לראות את מי קולטים ואת מי לא.

יעקב ליצמן: מי בעד 224 עד 226?

יעקב ליצמן: ירים את ידו.

יעקב ליצמן: 5.

יעקב ליצמן: מי נגד?

יעקב ליצמן: אין.

יעקב ליצמן: אושר.

יעקב ליצמן: מי נמנע?

יעקב ליצמן: אושר.

יעקב ליצמן: פניות 224 עד 226 – אושרו.

יעקב ליצמן: 138 – נציג משרד התעשייה, המסחר והתעסוקה לא הגיע.

יעקב ליצמן: 238 – מימון מפלגות.

יעקב ליצמן: את זה אני רוצה.

יעקב ליצמן: זה תוספת כסף.

גדעון סער: מר יעקב ליצמן שכנע אותי שזה חיובי.

יעקב ליצמן: מי בעד 238?

יעקב ליצמן: ירים את ידו.

יעקב ליצמן: מי נגד?

יעקב ליצמן: אושר.

יעקב ליצמן: פנייה 238 – אושרה.

יעקב ליצמן: 40015 – הודעה.

רפרנט משרד התחבורה: זו פנייה שמתקצבת 100 אלף שקלים בהוצאה מותנית--- היו"ר יעקב ליצמן רבותיי.

רפרנט משרד התחבורה: מי בעד 40015?

רפרנט משרד התחבורה: ירים את ידו.

רפרנט משרד התחבורה: זה העברה של 100 אלף שקלים.

גדעון סער: למה?

גדעון סער: מה?

גדעון סער: מה זה?

נציג משרד התחבורה: מהרשות לספנות, 100 אלף שקלים, זה תקצוב של הוצאה---

יעקב ליצמן: בטיחות בדרכים.

יעקב ליצמן: מי בעד?

יעקב ליצמן: מי נגד?

יעקב ליצמן: אושר.

יעקב ליצמן: פנייה 40015 – אושרה.

ראובן ריבלין: לפני שממשיכים בעניין הזה, תיתן לנו רק איזה שהוא תוכנית לשבוע הבא.

יעקב ליצמן: כרגע סדר היום הוא שיש לנו ביום רביעי את שר החקלאות.

יעקב ליצמן: אני רוצה לסייג.

יעקב ליצמן: אני מבין שברגע שאישרתי כאן, חיפשו אותי קובי הבר.

יעקב ליצמן: אני אשמע מה שיש להם להגיד ואם זה משהו בהול ויש מלחמת עולם, או משהו אחר, אז נשקול.

יעקב ליצמן: אני ואתם רוצים בדיוק אותו דבר, אבל דברים הם לא כך.

ראובן ריבלין: אנחנו מכבדים את החלטת היושב ראש.

ראובן ריבלין: לגבי האמירה שלך קודם שביום רביעי יש משרד החקלאות ואם תהיה מלחמת עולם או משהו, אז זה יכול להיות גם לא ביום רביעי, אלא ביום שלישי למשל.

יעקב ליצמן: רבותיי, גם אני לא רוצה, מה אתה חושב שאני רוצה לשבת כאן לעבוד?

יעקב ליצמן: אף אחד לא רוצה לעבוד.

יעקב ליצמן: אני חשבתי בהתחלה שיום שלישי כנסת וניסיתי לעשות ביום שלישי גם את שר החקלאות.

יעקב ליצמן: קיבלתי שתי פניות, קודם כל משר החקלאות שביקש ליום רביעי.

יעקב ליצמן: קיבלתי הודעה מסיעת קדימה שהם רוצים ביום שלישי סיור, אז נעניתי לשתי הבקשות ואמרתי יום רביעי.

יעקב ליצמן: אם יש משהו חריג, שחורג מהדברים האלה, אני אשקול ונראה לפי הנחיצות, אז אני אעשה אחד משלושה דברים, או נעביר הכול ליום שלישי, או הכול ליום רביעי, או חלוקה.

יעקב ליצמן: נראה לפי המצב.

יעקב ליצמן: אני דחיתי את שר החקלאות ממחר למחרתיים, בגלל שביקשו.

יעקב ליצמן: אחר כך רצו להחזיר, אני לא עושה יו-יו.

אמנון כהן: כמה חברי הוועדה ביקשו שבהעברה הבאה, אם תהיה העברה, שר האוצר וראש אגף התקציבים יהיו כאן.

יעקב ליצמן: אני פניתי.

יעקב ליצמן: היות שאני עד לרגע זה אני לא יודע בכלל האם יש סיכום, הם יסתדרו עם מפלגת העבודה.

ראובן ריבלין: יש לי רושם שהם יסתדרו עם מפלגת העבודה.

יעקב ליצמן: לא נראה לי היום, אדוני.

יעקב ליצמן: אני חייב להגיד לך, יש לי רושם שאנחנו נראה... אתה יודע, בחתונות עושים שבע ברכות.

יעקב ליצמן: אחת הסיבות היא שיש פנים חדשות.

אמנון כהן: אדוני היושב ראש, כשלא היית אני ביקשתי בשם סיעת ש"ס, כפי שכיבדו את חברי מפלגת העבודה, ובגללם אנחנו כבר 4 פעמים באים לכאן במיוחד, סיעת ש"ס מבקשת ואני אומר לך שאנחנו לא נצביע בעד, אם שר האוצר וראש אגף התקציבים לא יבוא לפה.

אמנון כהן: כבר יש לך את זה.

יעקב ליצמן: יש לי עוד סיבה למה שהם לא יבואו לכאן.

אמנון כהן: בסדר, אז אני אומר לך עכשיו שאנחנו לא פראיירים של אף אחד, שר האוצר בכבודו יבוא לפה עכשיו.

יעקב ליצמן: אוקיי.

יעקב ליצמן: רבותיי, איכות הסביבה.

שי חרמש: מר ליצמן, כדובר יחיד של תנועת קדימה, אני מודיע לך שאין סיור.

יעקב ליצמן: אני לא משנה את התאריכים, אי אפשר לשגע את כולם, צריך להזמין משרד וכל זה.

יעקב ליצמן: אני אשתדל לעשות הכול ביום רביעי.

יעקב ליצמן: אני חוזר לאיכות הסביבה, 234, 235, 236.

רפרנטית המשרד  לאיכות הסביבה: הפנייה הגדולה 236 נועדה להעביר 48 מיליון למשרד לאיכות הסביבה, זה לפי סיכום של 100 מיליון לאיכות הסביבה, שחצי ניתן שנה שעברה וחצי ניתן השנה.

גדעון סער: על חשבון מה?

גדעון סער: להעביר ממה?

רפרנטית המשרד  איכות הסביבה: להעביר מכסף שלא נוצל, מרזרבה.

גדעון סער: אבל קודם אמרו שהניצול הוא 101%.

יעקב ליצמן: זה כולל, זה כולל.

גדעון סער: אמרו אתמול ממשרד האוצר לחברת הכנסת יחימוביץ שיש ניצול יתר.

רפרנטית איכות הסביבה: יש דברים שמתוקצבים והתזרים שלהם---

גדעון סער: אתה מציע לתמוך בזה?

גדעון סער: אז תגיד שאתה מציע לתמוך.

יעקב ליצמן: רבותיי, אני מציע לאשר.

יעקב ליצמן: 234, 235, 236.

יעקב ליצמן: מי בעד? ירים את ידו.

יעקב ליצמן: מי נגד?

יעקב ליצמן: מי נמנע?

יעקב ליצמן: אושר.

יעקב ליצמן: פניות 234, 235, 236 – אושרו.

יעקב ליצמן: אנחנו עוברים למשרד התעשייה, המסחר והתעסוקה.

יעקב ליצמן: 192 – אזור תעשייה נעם.

יובל יעקבי: אזור תעשייה נעם זה לא הצוות שלי.

יעקב ליצמן: רבותיי, זה לא הצוות שלו.

יעקב ליצמן: הפנייה הבאה.

יעקב ליצמן: 207 – אמרכלות.

יעקב ליצמן: גם לא הצוות שלך.

יעקב ליצמן: 231 – שינויים פנימיים בתעשייה ומסחר.

יובל יעקבי: זה בהתאם להחלטת ממשלה, הכשרה מקצועית של מפוני חבל עזה.

יעקב ליצמן: מי בעד 231?

יעקב ליצמן: ירים את ידו.

יעקב ליצמן: מי נגד?

יעקב ליצמן: אושר.

יעקב ליצמן: פנייה 231 – אושרה.

יעקב ליצמן: 138 – תוכנית תנופה.

יובל יעקבי: שוב, זה לא אני.

יובל יעקבי: 233 – מהדרכת נהגים למלגות.

יובל יעקבי: זה שינויים פנימיים, לוקחים מהדרכת נהגים לשעת חירום לתפעול של רישום מקצועי של מקצועות, של חשמלאים.

יעקב ליצמן: רבותיי, מי בעד 233?

יעקב ליצמן: ירים את ידו.

יעקב ליצמן: מי נגד?

יעקב ליצמן: מי נמנע?

יעקב ליצמן: רוויזיה.

יעקב ליצמן: תודה רבה.

יעקב ליצמן: הישיבה נעלה.